钦定古今图书集成/明伦汇编/氏族典/第466卷 > 《廖用贤尚友录》 > 卫承芳
## 钦定古今图书集成/明伦汇编/氏族典/第466卷 > 《廖用贤尚友录》 > 卫承芳

按《明外史卫承芳传》：“承芳，字君大，达州人。隆庆二年
进士。万历中，累官温州知府，进浙江副使，谢病归。荐
起山东参政，历南京鸿胪卿，迁南京光禄卿，擢右副
都御史，巡抚江西，严绝馈遗，属吏争自饬。入为南京
兵部右侍郎，就拜户部尚书，寻改吏部，卒官，谥清敏。”